CELEX: 32010R0692
Language: lv
Date: 2010-07-30 00:00:00
Title: Komisijas Regula (ES) Nr. 692/2010 ( 2010. gada 30. jūlijs ) par atsevišķu preču klasifikāciju kombinētajā nomenklatūrā

3.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 201/23
            
         KOMISIJAS REGULA (ES) Nr. 692/2010
   (2010. gada 30. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka, ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot 60 dienas saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Ievērojot Eiropas Savienībā spēkā esošos noteikumus par divkāršas pārbaudes sistēmām un tekstilizstrādājumu preventīvo un retrospektīvo uzraudzību, tos importējot Eiropas Savienībā, saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot 60 dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. jūlijā
      
         
            Komisijas vārdā –
         
            priekšsēdētāja vietniece
         
         Neelie KROES
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Biezs, pusapaļš, aptuveni 75 cm garš un 45 cm plats izstrādājums, kas izgatavots no austa savērptas kokosšķiedras tekstilauduma, kas veido virsmas lielāko daļu, un gumijas pamatnes. Izstrādājumam ir dekoratīva gumijas apmale. (kājslauķis)
                              Sk. 652. attēlu (1).
                           
                        
               
                  5702 20 00
               
               
                  Klasifikāciju nosaka, ievērojot 1., 3.b un 6. vispārīgo kombinētās nomenklatūras interpretācijas noteikumu, 40. nodaļas 2.a piezīmi, 46. nodaļas 1. piezīmi, 57. nodaļas 1. piezīmi un KN kodu 5702 un 5702 20 00 formulējumu.
                  Kokosšķiedra ir augu tekstilšķiedra, kas, kad tā savērpta, ietilpst pozīcijā 5308, un tāpēc iekļaujama kombinētās nomenklatūras XI sadaļā (tekstilpreces un tekstilizstrādājumi).
                  Izstrādājuma virsma ir izgatavota no austa kokosšķiedru dzijas un gumijas materiāla, un kokosšķiedra piešķir virsmai tās raksturīgās īpašības 3.b vispārīgā interpretācijas noteikuma nozīmē, jo cilvēki uz tās var noslaucīt vai noberzt apavu zoles, turklāt kokosšķiedra veido virsmas lielāko daļu.
                  Tā kā tekstilmateriāls (austs kokosšķiedras dzijas materiāls) izstrādājuma lietošanas laikā kalpo kā iedarbībai pakļautā virsma, izstrādājums ir “tekstila grīdsega” 57. nodaļas 1. piezīmes nozīmē.
                  Izmēru, biezuma, stingruma un izturības dēļ izstrādājumam piemīt objektīvas tekstila grīdsegas (kājslauķa) pazīmes.
                  Turklāt pozīcijas 5702 aprakstā ir minētas “citādas tekstila grīdsegas, austas”, nenosakot nekādas atšķirības attiecībā uz paklāju izmantošanu telpās vai ārpus tām un nenorādot izmērus.
                  Tāpēc saskaņā ar 40. nodaļas 2.a piezīmi šo izstrādājumu nevar klasificēt 40. nodaļā, jo minētajā nodaļā neietilpst XI sadaļas preces (tekstilpreces un tekstilizstrādājumi).
                  Izstrādājums nav klasificējams arī 46. nodaļā, jo saskaņā ar minētās nodaļas 1. piezīmi tajā nav ietverta savērpta dabiskā tekstilšķiedra.
                  Tāpēc izstrādājums klasificējams 57. nodaļā kā tekstila grīdsega.
               
            
                  
                              2.
                           
                           
                              Biezs, taisnstūrveida, aptuveni 60 cm garš un 40 cm plats izstrādājums no kokosšķiedras, kas veido plūksnotu virsmu. Kokosšķiedra ir sasaistīta ar polivinilhlorīda substrātu, kas veido pamatni. Paklājam ir dekoratīva polivinilhlorīda apmale. (kājslauķis)
                              Sk. 653. attēlu (1).
                           
                        
               
                  5705 00 90
               
               
                  Klasifikāciju nosaka, ievērojot 1., 3.b un 6. vispārīgo kombinētās nomenklatūras interpretācijas noteikumu, 39. nodaļas 2.p piezīmi, 57. nodaļas 1. piezīmi un KN kodu 5705 un 5705 00 90 formulējumu.
                  Kokosšķiedra ir augu tekstilšķiedra, kas ietilpst pozīcijā 5305, un tāpēc iekļaujama kombinētās nomenklatūras XI sadaļā (tekstilpreces un tekstilizstrādājumi).
                  Izstrādājuma virsma ir izgatavota no kokosšķiedras un (poli)vinilhlorīda, un kokosšķiedra piešķir virsmai tās raksturīgās īpašības 3.b vispārīgā interpretācijas noteikuma nozīmē, jo cilvēki uz tās var noslaucīt vai noberzt apavu zoles.
                  Tā kā tekstilmateriāls (kokosšķiedra) izstrādājuma lietošanas laikā kalpo kā izstrādājuma iedarbībai pakļautā virsma, izstrādājums ir “tekstila grīdsega” 57. nodaļas 1. piezīmes nozīmē.
                  Izmēru, biezuma, stingruma un izturības dēļ izstrādājumam piemīt objektīvas tekstila grīdsegas (kājslauķa) pazīmes.
                  Turklāt pozīcija 5705 aptver paklājus un tekstila grīdsegas, nenosakot nekādas atšķirības attiecībā uz paklāju izmantošanu telpās vai ārpus tām un nenorādot izmērus (sk. arī skaidrojumus pozīcijai 5705, pirmā daļa). Šajā pozīcijā ietilpst plūksnoti paklāji, kuru plūksnotā virsma ir sasaistīta vai nu ar substrātu, vai tieši ar līmvielu, kas veido substrātu (sk. arī HS skaidrojumus pozīcijai 5705, otrā daļa (1)).
                  Tāpēc saskaņā ar 39. nodaļas 2.p piezīmi, šo izstrādājumu nevar klasificēt 39. nodaļā, jo minētajā nodaļā neietilpst XI sadaļas preces (tekstilpreces un tekstilizstrādājumi).
                  Tāpēc izstrādājums klasificējams 57. nodaļā kā tekstila grīdsega.
               
            
         
      
         
      
         (1)  Attēls pievienots tikai informācijai.